Լա Ռոշ սյուր Յոն

**Լա Ռոշ սյուր Յոն** (, . բառացի թարգմանած՝ նշանակում է «ժայռ Յոնի ափին»), քաղաք Ֆրանսիայի արևմտյան մասում՝ Պեյ դը լա Լուար (Լուարի երկիր) երկրամասում, որի կազմի մեջ մտնող Վանդեա դեպարտամենտի, ինչպես նաև իր անունով կոչված շրջանի ու կանտոնի վարչական կենտրոնն է։ Ընկած է Յոն գետի զույգ ափերին, Նանտից մոտավորապես 70 կիլոմետր դեպի հարավ, Պուատիեից 165 կիլոմետր դեպի արևելք։ Զբաղեցնում է 87,52 քառակուսի կիլոմետր տարածք։ Բնակչության թվաքանակը 2019 թվականի տվյալներով եղել է 55 147: Ունի երկաթուղային կայարան, որն սպասարկում է Նանտ-Սենտ և Տուր-Լը Սաբլ դ’Օլոն երկաթգծերին։ Քաղաքի հարավային մասով անցնում է А87 ավտոմայրուղին։

Լա Ռոշ սյուր Յոնի բնակիչներին անվանում են *Yonnais*:

## Պատմություն
Քաղաքն իր ներկա տեսքով պարտական է Նապոլեոն Բոնապարտին, ում 1804 թվականի մայիսի 25-ի հրամանագրի համաձայն փոքրիկ ավանից վերափոխվել է, կառուցվել հնգանկյան տեսք ունեցող հատուկ պլանով, ստացել Նապոլեոնվիլ անվանումը, դարձել Վանդեա դեպարտամենտի պրեֆեկտուրա։ Նապոլեոնվիլը նախատեսված է եղել 15,000 բնակչի համար։

Քաղաքի անվանումը բազմիցս փոփոխվել է (19-րդ դարում տեղի ունեցած քաղաքական փոփոխություններին զուգընթաց). հաջորդաբար կրել է *Լա Ռոշ սյուր Յոն*, *Նապոլեոնվիլ*, *Բուրբոն-Վանդեա*, *Նապոլեոն-Վանդեա* անվանումները։ Իր սկզբնական անվանումը վերստացել է 1870 թվականին։

## Ժողովրդագրություն
Ներքոբերյալ աղյուսակում հաշվի է առնված այն հանգամանքը, որ 1964 թվականին Լա Ռոշ սյուր Յոնի համայնքի կազմի մեջ են մտցվել նաև Լը Բուրգ սու լա Ռոշ սյուր Յոն և Սենտ Անդրե դ'Օռնեյ համայնքները։

## Կլիմա
Լա Ռոշ սյուր Յոնին բնորոշ է օվկիանոսային կլիման (Köppen climate classification-ի դասակարգմամբ՝ *Cfb*): Տարեկան միջին ջերմաստիճանը՝ 12,4 C: Տեղումների տարեկան միջին քանակությունը՝ 885,5 մմ, ընդ որում ամենաանձրևառատ ամիսը նոյեմբերն է։ Տարվա առավել տաք ամիսը օգոստոսն է (ամսական միջին ջերմաստիճանը՝ 19,5 C), ամենասառն ամիսը՝ հունվարը (ամսական միջին ջերմաստիճանը՝ 6,1 C):
 



## Պատկերասրահ

File:Statue de Napoléon.JPG|Նապոլեոնի արձանը (1854)
File:Kiosque Place Napoléon.JPG|Տաղավար Նապոլեոնի հրապարակում
File:Animaux mécaniques Place Napoléon LRSY.JPG|Նապոլեոնի հրապարակը / (Place Napoléon (La Roche-sur-Yon)
File:Église Saint-Louis (façade droite) - La Roche-sur-Yon.jpg|Սեն Լուի եկեղեցին
File:Église Saint-Louis (nef) - La Roche-sur-Yon.jpg|Սեն Լուի եկեղեցին
File:Église Saint-Louis (orgues 1) - La Roche-sur-Yon.jpg|Սեն Լուի եկեղեցու երգեհոնը
File:Eglise Saint-Louis de La Roche-sur-Yon depuis la voûte.JPG|Սեն Լուի եկեղեցին
File:Eglise Saint-Louis de La Roche-sur-Yon depuis la tribune haute.JPG|Սեն Լուի եկեղեցին
File:Théâtre (façade) de La Roche-sur-Yon.jpg|Թատրոնը
File:Ancien Hôpital (façade centrale) - La Roche-sur-Yon.jpg|Հին հիվանդանոցը
File:Musée.jpg|Թանգարանը
File:La Roche-sur-Yon - Hôtel des Postes.jpg|Փոստատունը
File:Hôtel de préfecture de la Vendée - La Roche-sur-Yon.jpg|Պրեֆեկտուրայի շենքը
File:sacrécoeurlry.JPG|Սակրե Կյոր եկեղեցին
File:Pavillon Renaissance (façade principale) - La Roche-sur-Yon.jpg|Վերածննդի տունը (1566)
File:Ancien Palais de Justice - La Roche-sur-Yon.jpg|Արդարադատության պալատի հին շենքը
File:La médiathèque B. Rabier.JPG|Բենժամեն Ռաբիեի անվան գրադարանը
File:Gare de La Roche sur Yon.JPG|Երկաթուղային կայարանը
File:Abbaye des Fontenelles (vue d'ensemble) - La Roche-sur-Yon.jpg|Ֆոնտենել աբբայությունը


## Քույր քաղաքներ
Լա Ռոշ սյուր Յոնի քույր քաղաքներն են՝
*, Գումերսբախ
*, Քոլրեյն
*, Դրամոնդվիլ
*, Կասերես, 1982 թվականից
*, Տիզի Ուզու, 1989 թվականից
*, Բուրգ բայ Մագդեբուրգ, 2005 թվականից
*, Բրումհեջ, 2021 թվականից

## Ծանոթագրություններ

## Գրականություն
* *Le Patrimoine des Communes de la Vendée.* Flohic Editions, Band 2, Paris 2001, ISBN 2-84234-118-X, S. 861–895.

## Արտաքին հղումներ
* Քաղաքի պաշտոնական կայքէջը  
* INSEE

Կատեգորիա:Ֆրանսիայի բնակավայրեր
Կատեգորիա:Ֆրանսիայի քաղաքներ